తూళ్ల వీరేందర్ గౌడ్

తూళ్ల వీరేందర్ గౌడ్ తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ మాజీ హోమ్ మంత్రి టి.దేవేందర్ గౌడ్ కుమారుడు.

జననం, విద్యాభాస్యం
తూళ్ల వీరేందర్ గౌడ్ తెలంగాణ రాష్ట్రం హైదరాబాద్ లో 26 డిసెంబరు 1983లో తూళ్ల దేవేందర్ గౌడ్, వినోద దంపతులకు జన్మించాడు. ఆయన అమెరికాలో 2008లో ఎంబీఏ పూర్తి చేశాడు.
వ్యక్తిగత జీవితం
వీరేందర్ గౌడ్, దివ్యశ్రీ తో 2012లో బెంగళూరులో వివాహం జరిగింది. ఈ దంపతులకు ఇద్దరు పిల్లలు వరాళిక & దీప్ శిఖ ఉన్నారు.
రాజకీయ జీవితం
వీరేందర్‌ గౌడ్ రాజకీయ నేపధ్యమున్న కుటుంబ నుండి వచ్చి తెలుగుదేశం పార్టీ లో చేరి వివిధ హోదాల్లో పని చేశాడు. ఆయన 2014లో జరిగిన అసెంబ్లీ ఎన్నికల్లో ఉప్పల్ శాసనసభ టిక్కెట్‌ ఆశించాడు, కానీ పొత్తుల్లో భాగంగా భారతీయ జనతా పార్టీ కి కేటాయించడంతో చేవెళ్ల లోక్‌సభ నియోజకవర్గం నుంచి తెలుగు దేశం పార్టీ తరపున పోటీ చేసి ఓటమిపాలయ్యాడు. వీరేందర్‌ గౌడ్ 2014 నుండి 30 సెప్టెంబర్ 2019 వరకు ఆయన తెలుగు యువత రాష్ట్ర అధ్యక్షుడిగా పని చేశాడు. ఆయన 2018లో తెలంగాణ అసెంబ్లీ ఎన్నికల్లో ఉప్పల్‌ స్థానం నుండి మహాకూటమి అభ్యర్థిగా తెలుగుదేశం పార్టీ తరపున పోటీ చేసి ఓటమిపాలయ్యాడు. వీరేందర్ గౌడ్  30 సెప్టెంబర్ 2019న తెలుగుదేశం పార్టీ కి రాజీనామా చేసి, 2019 అక్టోబర్ 3న భారతీయ జనతా పార్టీ లో చేరాడు. 

తూళ్ల వీరేందర్ గౌడ్ 2025 సెప్టెంబర్ 8న భారతీయ జనతా పార్టీ రాష్ట్ర ప్రధాన కార్యదర్శిగా నియమితుడయ్యాడు.

మూలాలు

వర్గం:తెలంగాణ వ్యక్తులు
వర్గం:భారతీయ జనతా పార్టీ రాజకీయ నాయకులు